Ελένη της Αυστρίας (1903-1924)

Η Ελένη (γερμ. Helena von Habsburg-Lothringen, prinzessin von Toskana, 30 Οκτωβρίου 1903 - 8 Σεπτεμβρίου 1924) του Οίκου των Αψβούργων-Λωρραίνης ήταν αρχιδούκισσα της Αυστρίας και πριγκίπισσα της Βοημίας, της Ουγγαρίας και της Τοσκάνης και με το γάμο της έγινε πριγκίπισσα διαδόχου της Βυρτεμβέργης. 

Βιογραφία
Η Ελένη Μαρία Αλίκη Χριστίνα Ιωσηφίνα Άννα Μαργαρίτα Μαγδαληνή Βαλπούργα Μπλαντίνα Καικιλία Φιλομένα Καρμέλα Ιγνατία Ρίτα ντε Κάσια ήταν το δεύτερο παιδί και η πρώτη κόρη του Πέτρου Φερδινάνδου της Αυστρίας, διαδόχου Πρίγκιπα της Τοσκάνης και μετά τιτουλάριου Μεγάλου Δούκα της Τοσκάνης και διοικητή του Αυστροουγγρικού στρατού κατά τον Α΄ Παγκόσμιο Πόλεμο, και της Μαρίας Χριστίνας των Βουρβόνων-Δύο Σικελιών, κόρης του Αλφόνσου, Κόμη της Καζέρτα.

Παντρεύτηκε το Φίλιππο Αλβέρτο, διάδοχο Πρίγκιπα της Βυρτεμβέργης. Η Ελένη απεβίωσε το 1924 σε ηλικία 21 ετών, λίγες μέρες μετά τη γέννηση της κόρης της. Το 1928 ο Αλβέρτος νυμφεύτηκε την αδελφή της, Ρόζα.

Οικογένεια
Παντρεύτηκε το 1923 το Φίλιππο Αλβέρτο, διάδοχο Πρίγκιπα (μετά τιτουλάριο Βασιλιά) της Βυρτεμβέργης, και είχε ένα τέκνο:
 Μαρία Χριστίνα Ελένη Φιλιππίνη Αλβερτίνα Μαργαρίτα Αμαλία Ελισάβετ Θηρεσία Ρόζα Ιωσηφίνα Αντωνία Εδβίγη Αλοϋσία (γενν. 1924), παντρεύτηκε το Γεώργιο Χάρτμανν του Λίχτενσταϊν (γιο του Αλοΰσιου του Λίχτενσταϊν), απέκτησαν επτά παιδιά.

Πρόγονοι

Πηγές
 Lundy (10 May 2003). "Helena Erzherzogin von Österreich". ThePeerage.com. Retrieved 2009-12-18.
 Paul Theroff. "TUSCANY". Paul Theroff's Royal Genealogy Site. Retrieved 2009-12-18.

 Παραπομπές 

Κατηγορία:Οίκος των Αψβούργων-Λωρραίνης
Κατηγορία:Δούκισσες της Βυρτεμβέργης
Κατηγορία:Πριγκίπισσες της Αυστρίας